text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Bíbliuskeiðið 2019: Hvat er kristindómur?
text: #000002
text: Fyrireikingarnar til árliga bíbliuskeiðið í Leguhúsinum í Nesvík eru komnar væl áleiðis. Sum vant er skráin á tremur við hollari og spennandi bíbliufrálæru, men sum nakað nýtt verður roynt at gera serliga nógv burturúr ungdóminum í ár.
text: #000003
text: Tað er danin Robert Bladt, ið skal undirvísa á bíbliuskeiðnum í Nesvík, sum verður í døgunum 22.-.25 august. Robert er 49 ára gamal og fyristøðumaður á bíbliuskúlanum hjá Indre Missión í Børkop. Hann er gudfrøðingur og hevur verið leiðari í kristiligum arbeiði í mong ár. Eisini hevur hann givið nakrar bøkur út, eitt nú andaktsbókina ”Anno Gratiae”, sum er væl seld í Føroyum.
text: #000004
text: Á bíbliuskeiðnum í ár er høvuðsevnið: Hvat er kristindómur? Robert sigur sjálvur soleiðis um evnið:
text: #000005
text: – Í kristnu trúarjáttanini verður sagt stutt og greitt, hvørjum vit kristnu trúgva. Í eini tíð, sum dyrkar einstaklingin og eggjar okkum til at finna útav, hvørji vit eru og hvat vit halda um alt millum himmal og jørð, kann tað vera avbjóðandi – kanska beinleiðis provokerandi – at fáa at vita, at kristna trúgvin er givin og ikki nakað, sum eg sjálv/ur geri av. Samstundis skal eg sum kristin tilogna mær hesa trúnna. Tað er ikki ein einføld tilgongd, tí eg kann vera fullur av fordómum um Gud, sum gera tað torført fyri meg at skilja hann, tá hann sigur mær, hvør hann er. Eg eri heldur ikki uttanveltaður. Tað eru síður av Gudi, sum eg kanska ikki havi hug at skilja, tí tær stoyta saman við síður av mær sjálvum, sum eg helst ikki vil kennast við. Og eg kann hava eina søgu við mær, sum hevur litað mynd mína av Gudi, so at eg næstan ikki kann rista tað av mær.
text: #000006
text: Lagt verður fyri hóskvøldið við einum bíbliutíma við heitinum ”Faðir teirra faðirleysu – um trúnna á Gud sum Faðirin”. Fríggjamorgunin er heitið ”Hans minsta skaparverk er stórt – um trúnna á Gud sum skaparan”. Seinnapartin er heitið ”Gud varð menniskja – um trúnna á Gud sum sannan Gud og satt menniskja”. Fríggjakvøldið eitur bíbliutímin: ”Krossins gáta – um trúnna á sáttargerðina ímillum Gud og menniskju”. Hildið verður fram leygarmorgunin við ”Streymar av náði – um trúnna á Heilaga andan sum talsmann”. Og leygarkvøldið eitur frálærutímin: ”Guds ríki – um trúnna á Heilaga andan, sum umbroytir”.
text: #000008
text: Í fjør varð roynt við øðrvísi frálæru seinnapartin leygardagin, og so verður aftur í ár. Luttakararnir kunnu velja millum hesar áhugatímar:
text: #000009
text: At biðja fyri sjúkumRaðfestingHvussu gevi eg mín vísdóm víðari?
text: #000010
text: Her verða aðrir undirvísarar enn Robert, og hvør tími verður tvær ferðir, og tí kann hvør luttakari velja tveir av hesum trimum tímum.
text: #000011
text: – Hinvegin verður ein øðrvísi skrá fyri tey ungu seinnapartin leygardagin. Landsungdómsnevndin hevur verið við til at fyrireika henda partin av bíbliuskeiðnum, og úrslitið er, at vanliga ungdómsleiðaraskeiðið, sum plagar at vera í september, er tikið av skránni í ár. Ístaðin er meiningin at samla ungdómsleiðarar úr øllum landinum til tveir frálærutímar við Robert Bladt, greiðir Jóna Hansen, sum er við í fyrireikingarbólkinum, frá.
text: #000012
text: Robert hevur arbeitt nógv við ungfólki, millum annað gjøgnum felagsskapin KFS. Fyrri tímin hevur heitið ”Hvat er serstakt við Jesusi?”; og seinni tímin eitur ”Hvussu kunnu vit trúgva á ein Gud, sum loyvir Helviti?” Sum nevnt ætlað ungdómsleiðarum burturav.
text: #000013
text: – Eisini leygarkvøldið eru tvær parallellar skráir. Í høllini verður felagsungdómsmøti, har Robert Bladt talar. Eisini kemur fløguaktuelli Anton Liljedahl at syngja. Hetta er ikki einans ætlað teimum ungu, sum eru á skeiði, men er alment, og kokkarnir bjóða pitsa. Allir hinir luttakararnir á bíbliuskeiðnum verða bodnir til eitt hugnakvøld í matsalinum samstundis, sigur Jóna.
text: #000014
text: Síðsta tiltak á bíbliuskeiðnum verður gudstænasta sunnudagin í kirkjuni við Norðskála, har nýggi eiðisprestur Jonhard Jógvansson prædikar.
text: #000015
text: Ein teknar seg til bíbliuskeiðið á mission.fo/tilmelding.
text: #000016
text: Hvønn skulu vit fara til?
text: #000021
text: Í dag, 4. juni 2023 eru júst 10 ár liðin síðani Símun Persson Jacobsen tók við sum formaður í høvuðsstýrinum fyri Kirkjuligu Heimamissiónina. Hetta er samstundis seinasti dagur hjá Símuni sum formanni...
text: #000029
text: 16. mai var stýrisfundur settur á skrá hjá stýrinum fyri Leirvíkar missiónshús. Tá Jørgen Andreasen, sum er formaður fyri stýrið, er sjómaður, kann við hvørt vera neyðugt at hava slíkar fundir umvegis...
text: #000030
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000037
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000040
text: Hesar cookies hjálpa okkum at betra síðuna við tíðini.
text: #000042
text: Les meira um okkara cookie politikk her
text: #000044